hy en hy hy nl hy hy hy hy hy hy hy hy hy hy hy hy hy hy hy hy hy hy ja hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy de hy hy de hy hy az hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es es en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en
Գերագույն Դատարան: Դատարանի մասին — Արցախի դատական համակարգ
Ընդհանուր իրավասության առաջին ատյանի դատարան
Սահմանադրության 141-րդ հոդվածի 1-ին մասով կայացված դատական ակտեր
Դատավորների կարգապահական պատասխանատվության մասով տեղեկություն
Քաղաքացիաիրավական ոլորտ 2022թ. առաջին կիսամյակ
Վարչաիրավական ոլորտ 2022թ. առաջին կիսամյակ
Միջնորդություններ 2022թ. առաջին կիսամյակ
Սնանկություն 2022թ. առաջին կիսամյակ
Արդարադատության Խորհրդի որոշումներ և եզրակացություններ
ԱՀ Սահմանադրություն և օրենքներ
ՀՀ Սահմանադրություն և օրենքներ
Գերագույն Դատարան: Դատարանի մասին
Գերագույն դատարան Մեկնաբանությունները կասեցված են Գերագույն Դատարան: Դատարանի մասին-ում
Արցախի Հանրապետության Սահմանադրության 140-րդ հոդվածի համաձայն՝ Արցախի Հանրապետությունում բարձրագույն դատական ատյանը Գերագույն դատարանն է: Գերագույն դատարանը իրականացնում է սահմանադրական արդարադատություն՝ ապահովելով Սահմանադրության գերակայությունը:
Գերագույն դատարանը՝ որպես բարձրագույն դատական ատյան, դատական ակտերն օրենքով սահմանված լիազորությունների շրջանակներում վերանայելու միջոցով՝ 1) ապահովում է օրենքների և այլ նորմատիվ իրավական ակտերի միատեսակ կիրառությունը. 2) վերացնում է մարդու իրավունքների և ազատությունների հիմնարար խախտումները:
Օրենքների և այլ նորմատիվ իրավական ակտերի միատեսակ կիրառությունը Գերագույն դատարանն ապահովում է վերանայվող դատական ակտով կիրառված օրենքի կամ այլ նորմատիվ իրավական ակտի այն դրույթը մեկնաբանելով, որը վերանայվող և առնվազն մեկ այլ դատական ակտում կիրառվել է հակասական մեկնաբանությամբ կամ որի կապակցությամբ առկա է իրավունքի զարգացման խնդիր:
Մարդու իրավունքների և ազատությունների հիմնարարար խախտումները վերացնելու նպատակով Գերագույն դատարանը վերանայում է այն դատական ակտերը, որոնք կայացնելիս ստորադաս դատարանի կողմից թույլ է տրվել արդար դատաքննության իրավունքը կամ Սահմանադրությամբ և Արցախի Հանրապետության վավերացրած միջազգային պայմանագրերով ամրագրված՝ մարդու հիմնական իրավունքները խաթարող նյութական կամ դատավարական իրավունքի այնպիսի խախտումներ, որոնք ազդել են գործի ելքի վրա:
Գերագույն դատարանի լիազորությունների և գործունեության կարգի վերաբերյալ Արցախի Հանրապետության Սահմանադրությամբ և «Սահմանադրական դատավարության մասին» ԼՂՀ օրենքով սահմանված դրույթների կատարումն ապահովելու նպատակով և «Սահմանադրական դատավարության» մասին ԼՂՀ օրենքի հիման վրա ԼՂՀ Գերագույն դատարանի աշխատակարգային որոշմամբ 2013թ. սեպտեմբերի 25-ին ընդունվել է սահմանադրական արդարադատություն իրականացնելու կանոնակարգը:
Գերագույն դատարանի որոշումները և եզրակացությունները վերջնական են և ուժի մեջ են մտնում հրապարակման պահից:
Գերագույն դատարանի դատական տարածքը Արցախի Հանրապետության տարածքն է: Գերագույն դատարանի նստավայրը գտնվում է Ստեփանակերտ քաղաքում:
Գերագույն դատարանը կազմված է Գերագույն դատարանի նախագահից և վեց դատավորից:
1) ապահովում է Գերագույն դատարանի բնականոն գործունեությունը.
2) Դատարանների նախագահների խորհրդի սահմանած կարգով ձևավորում է դատական կազմը և նշանակում նախագահող դատավորին.
3) Դատարանների նախագահների խորհրդի սահմանած կարգով բաշխում, իսկ դատավորի արձակուրդի կամ ժամանակավոր այլ բացակայության դեպքում ըստ անհրաժեշտության վերաբաշխում է գործերը.
4) դատավորի կողմից վարքագծի կանոնների խախտում հայտնաբերելիս այդ մասին համապատասխան հաղորդում է ներկայացնում Էթիկայի և կարգապահական հարցերի հանձնաժողով.
5) «Լեռնային Ղարաբաղի Հանրապետության պաշտոնական տեղեկագրում» հրապարակման է ուղարկում Գերագույն դատարանի որոշումները.
6) Գերագույն դատարանի դատավորներին օրենքով սահմանված կարգով տրամադրում է արձակուրդ.
7) վերահսկում է Գերագույն դատարանի աշխատակազմի գործունեությունը.
8) ներկայացնում է Գերագույն դատարանն այլ մարմինների հետ հարաբերություններում,
9) դատարանի բնականոն գործունեության ապահովման հետ կապված հարցերով դիմում է Բարձրագույն դատական խորհուրդ և դատավորների Ընդհանուր ժողով.
10) իրականացնում է օրենքով իրեն վերապահված այլ լիազորություններ։
Գերագույն դատարանն ունի աշխատակազմ, որը հանդիսանում է Արցախի Հանրապետության դատական դեպարտամենտի առանձնացված ստորաբաժանում և կոչված է ապահովելու դատարանի բնականոն գործունեությունը: Աշխատակազմի իրավական վիճակն ու գործունեության կարգը սահմանվում է Արցախի Հանրապետության օրենքներով, աշխատակազմի կանոնադրությամբ, հիմնադրի որոշումներով (հրամաններով) և այլ իրավական ակտերով:
ԱՀ ԳԵՐԱԳՈՒՅՆ ԴԱՏԱՐԱՆԻ ԱՇԽԱՏԱԿԱԶՄԻ ՂԵԿԱՎԱՐ
Ընդհանուր իրավասության առաջին ատյանի դատարան
Ընդհանուր իրավասության առաջին ատյանի դատարանում դատավորների հերթապահության ժամանակացույց
WordPress Theme: Tortuga by ThemeZee.